Rose

## Navegació

**Rose** va ser el primer capítol de l'era Moderna de la sèrie Doctor Who emesa per la BBC l'any 2005.

Aquest capítol va introduir a Christopher Eccleston com al novè Doctor, a Billie Piper com a Rose Tyler i altres actors que serien recurrents com Camille Coduri interpretant la Jackie Tyler i Noel Clarke interpretant a Mickey Smith.

L'era clàssica de la sèrie britànica havia tingut una emissió ininterrompuda des de l'any 1963 fins a l'any 1989 quan va ser cancel·lada. Des de llavors, la sèrie havia estat en pausa fins a l'any 1996 quan es va emetre una pel·lícula coproduïda entre el Regne Unit i els Estats Units que buscava ser un inici per una nova sèrie, però que no va obtenir els resultats esperats i la sèrie va seguir en pausa.

No va ser fins que l'any 2005 de les mans del showrunner Russell T. Davies que es va viure un reinici de la sèrie iniciant una nova etapa que començava amb el capítol anomenat **Rose**.

## Sinopsis

La Rose Tyler creu que esta vivint un altre dia normal i corrent però després d'una trobada perillosa amb els autons (uns èssers de plàstic vivents) tindrà una trobada amb el Doctor que li canviarà la vida per sempre.

## Repartiment

* Novè Doctor - Christopher Eccleston
* Rose Tyler - Billie Piper
* Jackie Tyler - Camille Coduri
* Mickey Smith - Noel Clarke
* Clive - Mark Benton
* Caroline - Elli Garnett
* Fill d'en Clive - Adam McCoy
* Autons - Alan Ruscoe, Paul Kasey, David Sant, Elizabeth Fost, Helen Otway
* Veu de la consciencia Nestene - Nicholas Briggs

## Argument

Rose Tyler es desperta un matí, es prepara per anar a treballar i li dóna un petó de comiat a la seva mare, la Jackie Tyler. Es dirigeix cap a Henrik’s, la botiga on treballa, es reuneix amb el seu xicot, en Mickey Smith, a l’hora de dinar i després torna a la botiga. Al vespre, a l’hora de tancar, quan la Rose es apunt de sortir de la feina, l’interromp un guarda de seguretat que té uns bitllets de loteria d’en Wilson, l’electricista cap. La Rose va fins el soterrani a buscar-lo però no troba en Wilson per ningún lloc. Al ficar-se en una sala magatzem és atacada per un grup de maniquins que es mouen i l’envolten. De sobte, algú li agafa la mà i li diu “*Corre!*”

La Rose no dubta a seguir-lo i ambdós corren fins un ascensor mentre son perseguits pels maniquies. Abans que les portes es tanquin, un d’ells els enxampa però l’home ràpidament enretira el braç abans que els pugui ferir. Mentre pugen per l’ascensor, l’home li diu a la Rose que en Wilson és mort. Els dos arriben a la planta de carrer i l’home, subjectant una bomba, li diu a la Rose que planeja fer destruir un dispositiu per acabar amb els autons. Es presenta ràpidament com “el Doctor” i li demana que corri per salvar-se.

La Rose segueix el consell i s’allunya d’allà emportant-se el braç del maniquí que havien arrencat a l’ascensor. Estant ja a una distancia segura, observa com Henrik’s explota en una gran bola de foc. La Rose torna a casa i en Mickey s’hi passa per veure com està. Poc després se'n va per veure el futbol i la Rose li demana que es quedi amb el braç de plàstic. En Mickey l’agafa i el llença en uns contenidors del carrer.

Al dia següent, la Rose es desperta i s’adona que no té cap feina a la que anar. Caminant per la casa escolta un soroll que ve de la gatera de la porta. Ella es pensa que la seva mare no l’ha tancat i que hi ha un gat del carrer.

Al obrir la porta, la Rose es troba amb el Doctor el qual li diu que ha estat rastrejant una senyal del braç del maniquí. La Rose el convida a passar i es posa a fer cafè mentre el Doctor rebusca darrere el sofà i de sobte és atacat pel braç. La Rose veu el que passa però l’ignora creient que es tracta d’una broma fins que el braç es solta i vola cap a la seva direcció. Per sort, el Doctor aconsegueix desactivar el braç amb el seu tornavís sònic. Llavors, li llança el braç a la Rose i marxa corrents.

La Rose baixa per les escales per seguir al Doctor per intentar esbrinar que està passant. Ell comenta que el plàstic vivent és allà per iniciar una guerra que acabaria amb la raça humana per apoderar-se de la Terra. El Doctor llavors marxa amb una misteriosa cabina blava demanant a la Rose que s’oblidi d’ell. Ella es gira una segons i al tornar a mirar, tant el doctor com la cabina havien desaparegut.

La Rose, incapaç d’oblidar tot el que ha passat, amb l’ajuda de l’ordinador d’en Mickey intenta buscar informació del Doctor. Buscant diverses paraules, fent ús de “doctor cabina blava” troba un enllaç a *whoisdoctorwho.co.uk*, una pàgina web que pertany a un teòric de les conspiracions anomenat Clive Finch. En Mickey la porta en cotxe a la casa d’en Clive on una dona la convida a passar. Fora, al seu cobert, en Clive li ensenya imatges de diversos esdeveniments del passat de la Terra en les que apareix el Doctor (l’assassinat de John F. Kennedy, l’enfonsament del Titànic i l’explosió del Krakatoa). En Clive interpreta aquests fets dient el següent:

> *“ El Doctor és una llegenda que surt al llarg de l'historia. Quan hi ha algun desastre, ell és allà. Porta amb ell la tempesta. I té una companya constant, la mort”*.
>
>

Mentrestant, en Mickey observa la casa des del seu cotxe. El distreu un contenir que es mou cap endavant pel seu compte. Llavors surt del cotxe i obre el contenidor pensant que hi havia algú dins però el contenidor està buit. Quan l’intenta tancar, s’adona que el contenidor s’ha quedat enganxat a les seves mans i s’intenta separar però el plàstic es va fent més llarg. Després de diversos intents per alliberar-se, el contenidor el colpeja cap endavant i l'engoleix.

Després de parlar amb el Clive, la Rose torna al cotxe pensant que ha perdut el temps i que només és un conspirador boig. Decideix amb en Mickey anar a per una pizza ignorant que el seu xicot ara es tracta d’una duplicació de plàstic.

Els dos arriben al restaurant i el Mickey de plàstic comença a fer-li preguntes a la Rose respecte al Doctor. Els dos son interromputs en dues ocasions quan els hi ofereixen xampany. Finalment en Mickey mira cap amunt i descobreix que és el Doctor qui subjecta l’ampolla. El Doctor obre l’ampolla i fa que el tap surt disparat cap el front d’en Mickey però tan sols s’introdueix al seu crani de plàstic i es trasllada fins la seva boca des d’on l’escup. Les seves mans es transformen en dues paletes i comença a atacar a tots els del seu voltant provocant una breu lluita fins que el Doctor li arrenca el cap. La Rose activa l’alarma d’incendis i mentre tota la resta evacuen el restaurant, ella i el Doctor son perseguits fins la sortida pel duplicat d’en Mickey.

Els dos escapen fins el pati del darrere on el Doctor entra a la seva petita cabina blava. Sense cap lloc on poder fugir, la Rose el segueix fins l’interior de la cabina. No obstant, just quan entra, torna a sortir ràpidament creient que s’ha tornat boja. “*L’interior és més gran que l’exterior!*”. El Doctor explica que la cabina blava es diu TARDIS i tant ell com la cabina són alienígenas.

Mentre el Doctor connecta el cap d’en Mickey amb la consola de la TARDIS, la Rose li pregunta si l'autèntic Mickey és mort però el Doctor ni s’havia aturat a pensar-ho. La conversa dels dos s’atura quan la Rose s’adona que el cap s'està fonent. El Doctor esperava poder utilitzar-la per rastrejar la Consciencia Nestene, l’entitat que controla als autons. Tot i així, el Doctor aconsegueix rastrejar el senyal encara que el cap es fon del tot abans de poder localitzar l’ubicació exacta. Els dos aterren a un lloc proper al que han d’anar, al costat del Riu Tàmesi. La Rose es torna a sorprendre al descobrir que s’han traslladat a un altre lloc.

El Doctor explica que necessita trobar una mena de transmissor molt gran i circular. Comenta que ha de ser “*completament invisible”* però la Rose no triga a identificar-lo amb el London Eye. Els dos corrent junts a través del pont de Westminster i la Rose troba una entrada a una base subterrània sota el London Eye.

Només entrar, la Rosa veu en Mickey i corre cap a ell. El Doctor intenta raonar amb la Consciencia Nestene però dos autons el capturen al haver detectar la presencia de la TARDIS, una tecnologia espantosament superior. A més, també identifiquen un vial anti-plàstic a la butxaca que només tenia planejat utilitzar en els pitjor de les situacions.

La Consciencia Nestene confronta al Senyor del Temps parlant del seu planeta perdut. El Doctor li respon: “Vaig lluitar a la guerra, no és culpa meva. Ho vaig intentar, no vaig poder salvar el vostre món". Tement al Doctor, la consciencia decideix abans de temps donar inici a l’invasió.

La Rose truca a la seva mare per avisar-la que es quedi a casa ja que serà un lloc segur però la Jackie no l’escolta i continua fins al centre comercial per fer unes compres nocturnes. De cop, els maniquins dels aparadors es mouen i comencen a atacar a tothom.

Sota el London Eye, la Rose decideix prendre la iniciativa trencant una de les cadenes de la paret amb una destral i amenaça als autons, cosa que permet alliberar al Doctor i empènyer als autons juntament amb l’antiplàstic fins la tina on es troba la Consciencia Nestene. El contingut del vial s’aboca i la Consciencia mort de manera dolorosa.

En el centre comercial, la Jackie corre espantada i es posa a cobert darrere d’un vehicle on tres autons amb vestits de núvia apareixen i trenquen una de les finestres. Just quan son apunt de disparar-la per matar-a, el transmissor deixa de funcionar i els autons tornen a ser simples maniquins sense vida. Sota el London Eye, la base dels Nestene comença a esfondrar-se i explota. El Doctor, en Mickey i la Rose entren a la TARDIS i escapen just a temps d’una gran explosió.

Amb la Terra salvada, el Doctor li demana a la Rose que s’uneixi a ell per viure més aventures ja que podran anar a qualsevol lloc de l’univers però ella li denega la proposta. Ell s’acomiada d’ella i marxa mentre la Rose es penedeix de la seva decisió i marxa cap a casa juntament amb un Mickey espantat. Tot i així, mentre tornen cap a casa, s’escolta un so familiar de fons. Es giren i veuen que la TARDIS a tornat a aparèixer. El Doctor obre la porta per assenyalar que la TARDIS també pot viatjar pel temps. Sense pensar-ho, la Rosa li fa un petó al Mickey i corre directament cap a la TARDIS, començant això una vida d’aventures viatjant pel temps i espai.

## Notes i curiositats

* La paraula "auton" no s'utilitza en cap moment del diàleg de l'episodi però apareix en els credits.
* El cognom Finch es va utlitzar per en Clive i la seva dona en les notes de producció pero no durant l'episodi.
* A l'escena en la que el Doctor és al pis de la Rose, en el guió original el Doctor havia de posar el cap dins la gatera però era massa petita la gatera.
* Entre l'última escena i els crèdits finals, l'episodi incorpora un "Next Coming" com avançament del proper episodi. És el primer cop que s'utilitza això dins la serie Doctor Who i a partir d'aquí es converteix en una característica habitual que alguns cops es deixarà també després dels crèdits finals.
* L'escena on la Rose volta pel soterrani a soles buscant en Wilson va ser la primera escena rodada per l'actriu Billie Piper com a Rose Tyler.

### **Llocs del rodatge**

El capítol s'ha rodat principalment a Cardiff però també s'ha rodat a diferents llocs de Londres:

* Les escenes on la Rose esta treballant es van rodar a Howells, al centre de Cardiff.
* L'escena on els autons ataquen a les persones dins del centre comercial es van rodar a The Queen's Arcade.
* L'escena on la Rose accedeix a viatjar amb el Doctor es va rodar al mercar exterior de Cardiff.
* El pati on esta aparcat la TARDIS es va rodar a la part del darrere de l'Infermeria Reial de Cardiff.
* El cau de la Consciencia Nestene es va rodar en una fàbrica de paper en desús de Cardiff.
* Les escenes a Powell Estate i els carrers on el Doctor parla amb la Rose sobre els autons es van rodar a Lydstep Crescent a Cardiff.

### **Errors de producció**

* Mentre la Rose esta fent cafè, la llet es troba a la seva mà dreta. L'escena passa a mostrar al Doctor mirant cartes i al tornar a la Rose, ara té una cullera de te a la mà dreta. L'escena torna a mostrar al Doctor i un cop es torna a mostrar a la Rose, torna a tenir la llet a la mà dreta.
* Quan la Rose activa l'alarma d'incendis del restaurant, el vidre no es trenca.
* Quan la Consciencia Nestene identifica la TARDIS, es pot veure un microfon sobre el cap del Doctor.
* Quan les tres núvies autons s'apropen a la Jackie, les seves mans cauen una rere l'altra, però mentres la segona cau, la tercera ja havia caigut tornant a caure al següent presa.

## Continuitat

* El tornavís sònic reapareix a la pantalla amb un nou model però amb el mateix efecte de so. El tornavis sònic es va veure per primer cop a l'episodi TV*: Fury from the Depp* i va ser destruït a l'episodi TV*: The Visitation*, tot i que reapareix a la pel·lícula de Doctor Who de 1996.
* Es sugereix que el Doctor s'hauria regenerant de manera recent tot i que no s'aclareix: Quan es troba al pis de la Rose, comprova el seu aspecte en un mirall observant la forma de les seves orelles com si no estigues acostumat al seu aspecte. Això és una escena similar a la primera història de Tom Baker com a Quart Doctor, TV*: Robot*.
* Arran de la conversa que el Doctor té amb la Consciencia Nestene, es sugereix que el Doctor va estar involucrat en una guerra que va portar a la destrucció del món dels Nestene. Podria haver estat l'Última Gran Guerra del Temps.
* L'invasió dels autons es torna a nombrar a l'episodi TV: *Amor i Monstres*.